Norwell er danskt fjölskyldufyrirtæki sem hefur verið í fararbroddi undanfarin ár í hönnun , þróun og sölu á hreystitækjum utandyra . Skandínavískur einfaldleikinn einkennir hönnun tækjanna auk þess sem þau eiga að falla vel inn í umhverfið . Tækin eru mjög slitsterk og endingargóð og þola erfið veðurskilyrði vel . Tækin frá Norwell eru viðhaldslítil og hönnuð þannig að lang flestir geta notað þau . Einstaklingurinn notar sýna eigin líkamsþyngd og því engar stillingar sem gerir tækið einfalt í notkun og dregur úr slysahættu . Arkitektar Norwell í Danmörku hanna garðana út frá staðsetningu og landslagi auk þess sem sérfræðingar Norwell koma með tillögu að samsetningu tækja í hreystigarða . Tækin eru vottuð af TUV SUD skv. EN 1176 og EN 957 og er 10 ára ábyrgð á framleiðslugöllum eins og ryðmyndun innan frá , festingum og suðum . Auk þess er 3ja ára ábyrgð á gúmmí , plasti og hreyfiliðum . Lagt er upp með að sem flestir geti æft í tækjunum hvort sem um ræðir börn , fullorðna eða þá sem eru í hjólastól . Allir ættu að geta fundið æfingar við sitt hæfi og aukið þannig þol , styrk , liðleika og jafnvægi . Fyrstu tækin voru tekin í notkun árið 2013 í Reykjanesbæ og fljótlega bættust við hreystigarðar um allt stórhöfuðborgarsvæðið . Nýjasti hreystigarðurinn frá Norwell er á Akranesi . Nálgast má Norwell appið í App store og Google play . Á korti má sjá hvar næsti hreystigarður er og vegalengdina þangað . Í appinu er einnig hægt að sjá hvaða tæki eru í hverjum garði . Undanfarin ár hafa sveitarfélög lagt aukna áherslu á lýðheilsu og fjölgað tækifærum til hreyfingar . Mörg sveitarfélög á Íslandi eru nú orðin “ heilsueflandi sveitarfélög ” m.e. með því að skapa umhverfi og aðstæður sem stuðla að heilbrigðum lifnaðarháttum , heilsu og vellíðan allra íbúa . Hreyfisport er stoltur umboðsaðili Norwell á Íslandi og hefur fyrirtækið ávallt lagt upp úr persónulegri og faglegri þjónustu . Það er hægt að bóka ráðgjafa í heimsókn þar sem boðið er upp á ítarlega kynningu og upplýsingagjöf . Ef þú vilt fá nánari upplýsingar um tækin frá Norwell eða tilboð , þá máttu endilega hafa samband með því að senda okkur tölvupóst hreyfisport@hreyfisport.is eða með því að skilja eftir skilaboð hér að neðan : Hreyfisport er fjölskyldufyrirtæki stofnað árið 2015 . Fyrirtækið selur líkamsræktartæki frá Norwell og Lifespan .